शीर्षक: ...आणि मी आईला सांगितलं, मी गे आहे\nवरील काल्पनिक लेखाचे शीर्षक दिल्यास, लेखाची कल्पना करा.\n
मी सतरा वर्षांची होते तेव्हा मला कळलं की मी गे आहे.

परस्परसंमतीने लैंगिक संबंध वैध ठरवणारा दिल्ली उच्च न्यायालयाचा 2008चा निर्णय 2013 साली रद्दबातल  ठरवला होता. या निर्णयाच्या विरोधात अनेक पुनर्विचार याचिका सर्वोच्च न्यायालयात दाखल झाल्या होत्या. 

या याचिकांवर निर्णय देताना सर्वोच्च न्यायालयानं कलम 377चा पुनर्विचार करण्याचा निर्णय सरन्यायाधीश दीपक मिश्रा यांच्या अध्यक्षतेखाली तीन न्यायाधीशांना दिला असून हे प्रकरण न्यायालयाच्या घटनापीठाकडे वर्ग करण्यात आले आहे.

"निवडीचा अधिकार हा कायद्याच्या चौकटीच्या बाहेर जायला नको पण त्याचवेळी संविधानाच्या कलम 21 नुसार एखाद्या व्यक्तीला मिळालेल्या हक्काची पायमल्ली देखील करता येणार नाही", असं मत न्यायालयानं यावेळी नोंदवलं. 

न्यायालयाचा निर्णय काही जरी आला तरी समलैंगिक म्हणून वावरणं तितकंसं सोपं नाही. त्यासाठी अनेक बंधनांचा सामना करावा लागतो, आजही समलैंगिकांना समाजाच्या मुख्य प्रवाहात सामावून घेतलं जात नाही.  ही व्यथा मांडणाऱ्या एका अमेरिकन मुस्लीम मुलीची कथा.

अरूज आणि ग्रेसन

ही कथा आहे अमेरिकेतल्या अरूज आणि ग्रेसनची. ग्रेसन ही ट्रान्सजेंडर आहे तर अरूज स्वत:ला गे समजते. दोन वर्षांपासून दोघी एकमेकांच्या प्रेमात आहेत. 

अरूज सतरा वर्षांची असताना तिच्या घरच्यांना ती गे असल्याचं समजलं. पहिल्यांदा अरूजनी आपल्या भावाला हे सांगितलं. भावानं गोंधळून जाऊन पालकांना सांगितलं. 

हे कळल्यावर त्यांना खूप धक्का बसला. तिचे पालक हे वास्तव स्वीकारायला तयार नव्हते. इतकंच काय अरूजसुद्धा पालकांना ही गोष्ट सांगायला मानसिकदृष्ट्या तयार नव्हती. पण त्यांच्या पालकांनी कुराणची शपथ घातल्यानं तिला सांगावंच लागलं.

त्यांच्या भावानं आधीच सांगितल्यामुळे अरूज यांना आपल्या पालकांना सांगणंदेखील भाग पडलं. अरूज यांची आई त्यांना इस्लामच्या मार्गावर परतण्याचं आवाहन करत असत. 

अरूजच्या आईनं आता हे वास्तव स्वीकारलं आहे. त्या ग्रेसनलाही भेटणार आहेत. समलैंगिकतेला विरोध असला तरी अरूजच्या भावना समजू शकते असं त्यांच्या आईचं मत आहे.  

लैंगिक कल काहीही असला तरी अरूजवर तितकंच प्रेम असल्याचं त्यांच्या आईचं म्हणणं आहे. अर्थात हे सगळं एका रात्रीत झालेलं नाही. हे वास्तव स्वीकारायला जवळजवळ 20-22 वर्षं जावी लागली. "आता मी तिच्याबरोबर माझ्या नातेसंबंधाबद्दल बोलू शकते", असं सांगताना अरूजच्या चेहऱ्यावर समाधान झळकत होतं.

पाहा...